સંજય લીલા ભણસાલીની મચ અવેઇટેડ અને કદાચ અત્યાર સુધીની સૌથી ચર્ચાસ્પદ ફિલ્મ 'પદ્માવતી'નું ટ્રેલર રીલિઝ થઇ ચૂક્યું છે. આ ફિલ્મનું ટ્રેલર સોમવારે બપોરે 1.03 વાગે રીલિઝ કરવામાં આવ્યું. આ સમય પસંદ કરવા પાછળનું કારણ ખૂબ રસપ્રદ છે. આ સમયને જો તમે 24 કલાકના ફોર્મેટમાં જુઓ તો 13.03 લખાશે. મહારાજ રતન રાવલ સિંહ અને અલ્લાઉદ્દીન ખીલજી વચ્ચેનું યુદ્ધ 1303 ADમાં શરૂ થયું હતું, આ જ વાતને ધ્યાનમાં રાખતા ડાયરેક્ટર સંજય લીલા ભણસાલીએ ટ્રેલર માટે સમય પસંદ કર્યો હતો.